Document ID: /roh_data/filtered/fineweb-2-filterrobots_roh.jsonl.gz/69979

Communicaziuns a las medias & Actualitads
La SSR avra ses archivs en instituziuns culturalas
La SSR dat ils 27 d'october, il Di mundial dal patrimoni audiovisual da l'Unesco, il culp da partenza per avrir ses archivs – quai fa ella ensemen cun la Fonoteca naziunala svizra (Uffizi federal da cultura) e Memoriav, l'Associaziun per il mantegniment da la memoria audiovisuala da la Svizra. Duas milliuns uras Svizra per guardar e tadlar.
Larissa M. Bieler daventa directura da SWI swissinfo.ch
La Grischuna Larissa M. Bieler surpiglia per il 1. d'october 2018 sper sia incumbensa actuala da schefredactura da SWI swissinfo.ch er la direcziun da SWI a Berna.
Il cussegl d'administraziun da la SSR beneventa il transferiment d'ina part da las redacziuns da radio SRF da Berna a Turitg
Il cussegl d'administraziun da la SSR ha approvà en sia seduta dad oz in transferiment parzial da las redacziuns da radio SRF da Berna a Turitg. Las totalmain 170 plazzas da lavur duain – cun resalva da la procedura da consultaziun – vegnir transferidas a partir da la fin dal 2020. La SSR vegn a rinforzar sia preschientscha a Berna cun novs projects ed ad accelerar vinavant la digitalisaziun. A medem temp reducescha ella las surfatschas d'immobiglias.
Distributur global american per «Amur senza fin»
Il distributur global american Cinema Management Group (CMG) da Los Angeles ha acquistà ils dretgs per la commerzialisaziun mundiala dal film «Amur senza fin» che la SSR ha coproducì.
Respargns, partenadis e novas prioritads tar la SSR
Damain che quatter mais suenter che la populaziun svizra ha refusà cun 71,6 pertschient cleramain l'iniziativa No Billag lantscha la SSR in program da refurma duraivel. Il cussegl d'administraziun da la SSR ha approvà ier il rom dal plan da spargn e d'augment d'effizienza proponì dal Comité directiv.
La concurrenza da Mobile Stories 2018 è lantschada
La SSR appellescha a cineastas creativas e cineasts creativs d'inoltrar ideas per curtas producziuns da low-cost. Ins po inoltrar ils projects fin ils 20 d'avrigl 2018.
Tge presta la SSR per il maletg da la Svizra a l'exteriur?
Bleras estras e blers esters s'interessan per quai che muventa la Svizra. En pli èn var 775?000 persunas registradas tar represchentanzas svizras a l'exteriur. Cun la plattafurma da SWI swissinfo.ch porscha la SSR a questa communitad multifara ina plattafurma online cun infurmaziuns da la Svizra en diesch linguas.
Il na a No Billag: ina conferma che oblighescha
Las votantas ed ils votants han refusà cleramain oz l'iniziativa No Billag. Per la SSR è il resultat legraivel cunzunt perquai ch'el è vegnì confermà en tut las regiuns linguisticas. En vista a la debatta cuntraversa munta il di dad oz per la SSR ina nov'entschatta ch'è era colliada cun cleras spetgas: la chasa da medias publica da la Svizra vegn a s'adattar a novas cundiziuns da basa finanzialas ed a novs basegns da la societad.
Tge presta la SSR per persunas cun impediments dals senns?
En Svizra vivan bunamain in milliun persunas cun impediments dals senns. Cun agid da suttitels, audiodescripziuns e lingua da segns porscha la SSR a questas persunas l'access ad infurmaziuns, divertiment, cultura e sport.
Infurmaziuns en furma da videos curts «Nouvo»: ina purschida da la SSR cun potenzial
Quest onn han ils tschintg cussegls dal public da la SSR (SRG.D, RTSR, Corsi, SRG.R e swissinfo.ch) prendì communablamain sut la marella la purschida «Nouvo» da la SSR ch'i dat dapi il mars 2017 en tut las regiuns linguisticas. Il facit: ils videos per in public en mira giuven concepids spezialmain per social media porschan infurmaziuns cumpactas en ina furma attractiva, las qualas èn adattads perfetgamain per il diever sin apparats mobils grazia a lur lunghezza ed ils suttitels. La pli gronda sfida è da chattar il dretg equiliber tranter concisadad e profundaziun. Il format ha però grond potenzial.